Dobry den kombinacia liekov
Prosim vas uzivam penicilin a tussical od kaslu ten kasel je hrozny drazdivy uz mam lieky 7 dni kasel neustupuje nevykaslievam neviem si pomoct mozem si k tomu pridat teraflu? Alebo co  si mozem este od toho kaslu dat ten ma jeduje najviac dakujem
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Kašeľ je však jedinou a základnou cestou ako sa hlien dostane von z organizmus, a preto si liečba vyžaduje trpezlivosť.
Liek Tussical, ktorý užívate, je vhodný na symptomatickú liečbu suchého dráždivého kašľa rôzneho pôvodu. Ak bolo dodržané dávkovanie (dospelý nad 61 kg užíva 4x denne 15 ml) a v priebehu 7 dní nedošlo k zlepšeniu, je potrebné sa obrátiť na lekára.
Ak však máte pocit nahromadenia hlienu v dýchacích cestách, pravdepodobne bude potrebná zmena liečby. Na liečbu ochorení dýchacích ciest, ktoré sú sprevádzané tvorbou hustého hlienu je vhodným liek
Dr.Max Acetylcystein
(alternatívou je
ACC Long)
. Prítomné liečivo acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tableta po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu. Ak pokračujete v antibiotickej liečbe penicilínom, je potrebné medzi jednotlivými liekmi zachovať časový odstup minimálne 2 hodiny.
Na zmiernenie podráždenia dýchacích ciest môžete v priebehu dňa cmúľať pastilky
Dr.Max Islandský lišajník
, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. Dávkovanie je 6x denne 1 pastilka.
Liek Theraflu nie je vhodný na liečbu kašľa. Používa na zmiernenie príznakov chrípky a prechladnutia, ako sú horúčka, zimnica, bolesti svalov, kĺbov, hlavy, upchatý nos a prinosové dutiny, výtok z nosa a kýchanie.
Ak nenastane zlepšenie stavu do 3 dní, je potrebné sa opakovane obrátiť na lekára.
Prajem skoré uzdravenie.
S pozdravom
Mgr. Tamara Jakúbeková